open-index/open-wikipedia-markdown huggingface dataset:
டோரிஸ் (செயற்கைக்கோள் அமைப்பு)

**டோரிஸ் (DORIS - செயற்கைக்கோள் மூலம் ஒருங்கிணைக்கப்பட்ட டாப்ளர் சுற்றுப்பாதை வரைபடம் மற்றும் வானொலி நிலைப்படுத்தல்**)என்பது செயற்கைக்கோள்களின் துல்லியமான சுற்றுப்பாதை மற்றும் பூமியின் மேற்பரப்பில் உள்ள இடங்களைக் கண்டறியப் பயன்படுத்தப்படும் ஒரு பிரெஞ்சு செயற்கைக்கோள் அமைப்பு ஆகும், இது பூமியில் உள்ள நிலையங்களிலிருந்து செயற்கைக்கோள்களுக்கு அனுப்பப்படும் ரேடியோ சிக்னல்களின் டாப்ளர் விளைவைப் பயன்படுத்தி, சென்டிமீட்டர் அளவிலான துல்லியத்துடன் தரவுகளை வழங்குகிறது. இந்த அமைப்பு கடல் மட்ட உயர்வு, பனிப்பாறை உயரம், மற்றும் கண்டங்களின் நகர்வுகளை அளவிட உதவுகிறது.

## '''கொள்கை'''
தரை அடிப்படையிலான வானொலி வழிகாட்டிகள் ஒரு சமிக்ஞையை வெளியிடுகின்றன, அது பெறும் செயற்கைக்கோள்களால் பெறப்படுகிறது. இது மற்ற GNSS அமைப்புகளிலிருந்து தலைகீழான உள்ளமைப்பில் உள்ளது; அந்த அமைப்புகளில், சமிக்ஞை அனுப்புபவை விண்வெளியில் இருக்கும், மற்றும் பெறுநர்கள் பெரும்பாலும் பூமியின் மேற்பரப்பிற்கு அருகில் இருப்பார்கள். செயற்கைக்கோளின் இயக்கத்தால் ஏற்படும் ஒரு அதிர்வெண் மாற்றம் சமிக்ஞையில் நிகழ்கிறது (டாப்ளர் விளைவு). இந்த அவதானிப்பிலிருந்து, செயற்கைக்கோள் சுற்றுப்பாதைகள், தரை இருப்பிடங்கள், அத்துடன் பிற அளவுருக்களையும் பெற முடியும்.

## '''நிறுவனம்'''
டோரிஸ் என்பது ஒரு பிரெஞ்சு அமைப்பு ஆகும். இது பிரெஞ்சு விண்வெளி முகமையால் (CNES) தொடங்கப்பட்டு பராமரிக்கப்படுகிறது. இது டூலூஸிலிருந்து இயக்கப்படுகிறது.

## தரைப்பகுதி அமைப்பு
thumb|435x435px|கிரேக்கத்தின் டியோனிசோஸில் உள்ள டோரிஸ் தரை நிலையத்தின் ஒலிபரப்பு ஆண்டெனா
தரைப்பகுதி அமைப்பில் சுமார் 50-60 தரை நிலையங்கள் அடங்கும், இவை பூமி முழுவதும் சமமாகப் பரவி, சுற்றுப்பாதை நிர்ணயத்திற்கு நல்ல பாதுகாப்பு உறுதி செய்கின்றன. ஒரு வானொலி வழிகாட்டி நிறுவ மின்சாரம் மட்டுமே தேவைப்படுகிறது, ஏனெனில் அந்த நிலையம் ஒரு சமிக்ஞையை மட்டுமே அனுப்புகிறது, ஆனால் எந்தத் தகவலையும் பெறுவதில்லை. டோரிஸ் வானொலி வழிகாட்டிகள் செயற்கைக்கோள்களுக்கு இரண்டு UHF அலைவரிசைகளில், 401.25 MHz மற்றும் 2036.25 MHz அலைவரிசைகளில் சமிக்ஞைகளை அனுப்புகின்றன.

**ஆஸ்திரேலிய தரைப்பகுதி அமைப்புகள்**

ஆஸ்திரேலியாவில் இரண்டு செயலில் உள்ள டோரிஸ் நிலையங்கள் உள்ளன:

யாதாரகா - செயலில் உள்ளது

ஒரோரல் பள்ளத்தாக்கு கண்காணிப்பு நிலையம் - தற்போது செயலில் இல்லை

மவுண்ட் ஸ்ட்ரோம்லோ வானாய்வகம் - தற்போது செயலில் உள்ளது, ஒரோரல் பள்ளத்தாக்கு கண்காணிப்பு நிலையத்தின் நிறுவலுக்குப் பதிலாக அமைக்கப்பட்டது

## விண்வெளிப் பகுதி
டோரிஸ் பெறுநர்களுடன் பொருத்தப்பட்ட மிகவும் பிரபலமான செயற்கைக்கோள்கள் உயர அளவீட்டுச் செயற்கைக்கோள்கள் ஆகும். இவை கடல் மேற்பரப்பையும், நீரோட்டங்கள் அல்லது அலைகளின் உயரங்களையும் கண்காணிக்கப் பயன்படுத்தப்படுகின்றன. டோரிஸ் அவற்றின் சுற்றுப்பாதை துல்லியத்தை சுமார் 2 செ.மீ. அளவுக்கு மேம்படுத்த உதவுகிறது.

## நிலைப்படுத்தல்
சுற்றுப்பாதை நிர்ணயத்தைத் தவிர, டோரிஸ் அவதானிப்புகள் தரை நிலையங்களின் நிலைப்படுத்தலுக்கும் பயன்படுத்தப்படுகின்றன. இதன் துல்லியம் புவியிடங்காட்டியை விட சற்றுக் குறைவாக இருந்தாலும், இது சர்வதேச புவிசார் குறிப்பு சட்டகத்திற்கு பங்களிக்கிறது.

## மேற்கோள்கள்

## வெளி இணைப்புகள்

* DORIS presentation on AVISO, website which distributes satellite altimeter data
* IDS, International DORIS Service
* ESA page for Envisat DORIS, offering technical information and data
பகுப்பு:விண்கலங்கள்
ஆசியான் பள்ளி விளையாட்டுகள்

**ஆசியான் பள்ளி விளையாட்டுகள்** (ஆங்கிலம்: *ASEAN School Games* அல்லது *Youth SEA Games*; மலாய்: *Sukan Sekolah ASEAN*, (**ASG**) என்பது தென்கிழக்கு ஆசிய நாடுகளின் (**ASEAN**) கூட்டமைப்பில் உள்ள மேல்நிலைப் பள்ளிகளின் மாணவர்களுக்காக ஆண்டுதோறும் நடைபெறும் பல்துறை விளையாட்டு நிகழ்வாகும். இந்த விளையாட்டுகள் ஆசியான் பள்ளிகளின் விளையாட்டு மன்றத்தின் (**ASSC**) நிர்வாகத்தின் கீழ் ஏற்பாடு செய்யப்படுகிறது.

ஆசியான் பள்ளிகளின் விளையாட்டு மன்றம் என்பது அரசியல் சார்பற்ற ஒரு பிராந்திய விளையாட்டு மன்றமாகும். இந்த மன்றம் உறுப்பு நாடுகளிடையே விளையாட்டுத் துறைகளை ஊக்குவிக்கிறது. 

2009-ஆம் ஆண்டுக்கு முன்பு, ஆசியான் பள்ளி விளையாட்டுகள் தனித்தனி விளையாட்டு நிகழ்வுகளாக நடத்தப்பட்டன. 2009-ஆண்டில் இந்த முறைமை மாற்றப்பட்டது. அதே ஆண்டில் பல்துறை விளையாட்டு நிகழ்வாக அந்த முறைமை வடிவமைக்கப்பட்டது. முதல் ஆசியான் பள்ளி விளையாட்டுகள் புதிய வடிவத்தில், பல்துறை விளையாட்டு வடிவத்தில் திட்டமிடப்பட்டு 2009-இல் தாய்லாந்தில் நடத்தப்பட்டன. அதைத் தொடர்ந்து 2-ஆவதாக மலேசியா; 3-ஆவதாக சிங்கப்பூர்; மற்றும் 4-ஆவதாக இந்தோனேசியா ஆகிய நாடுகள் ஆசியான் பள்ளி விளையாட்டுகளை நடத்தின.

## நோக்கங்கள்
* பள்ளி விளையாட்டுகள் மூலம் இளைஞர்களிடையே ஆசியான் ஒற்றுமையை ஊக்குவித்தல்;
* ஆசியான் பிராந்தியத்தில் பள்ளி விளையாட்டு வீரர்கள் தங்கள் விளையாட்டுத் திறமைகளை மதிப்பிடுவதற்கான வாய்ப்புகளை வழங்குதல்;
* பள்ளி விளையாட்டாளர்கள் ஆசியான் நாடுகளுக்குள் தொடர்பு கொள்ளவும் பண்பாட்டு பரிமாற்றத்தில் ஈடுபடவும் வாய்ப்புகளை வழங்குதல்.

## பங்கேற்கும் நாடுகள்

## ஆசியான் பள்ளி விளையாட்டுகள் நடைபெற்ற இடங்கள்

### இடங்கள்

## பதக்க எண்ணிக்கை

## ஆசியான் பள்ளி விளையாட்டுகள்
### 2009 ஆசியான் பள்ளி விளையாட்டுகள்

### 2010 ஆசியான் பள்ளி விளையாட்டுகள்

### 2011 ஆசியான் பள்ளி விளையாட்டுகள்

#Source= 

### 2012 ஆசியான் பள்ளி விளையாட்டுகள்

# Source= 

### 2013 ஆசியான் பள்ளி விளையாட்டுகள்

### 2014 ஆசியான் பள்ளி விளையாட்டுகள்

 #Source= 

### 2015 ஆசியான் பள்ளி விளையாட்டுகள்

### 2016 ஆசியான் பள்ளி விளையாட்டுகள்

### 2017 ஆசியான் பள்ளி விளையாட்டுகள்

### 2018 ஆசியான் பள்ளி விளையாட்டுகள்

### 2019 ஆசியான் பள்ளி விளையாட்டுகள்

# Source= 

### 2024 ஆசியான் பள்ளி விளையாட்டுகள்
Source= 

### 2025 ஆசியான் பள்ளி விளையாட்டுகள்

#Source= 

## மேலும் காண்க
* தென்கிழக்கு ஆசிய விளையாட்டுகள்
* ஆசிய விளையாட்டுப் போட்டிகள்
* பல்துறை விளையாட்டுப் போட்டிகள்

## மேற்கோள்கள்

## வெளி இணைப்புகள்
* 
* Southeast Asian sports news blogspot

பகுப்பு:தென்கிழக்காசியா
பகுப்பு:ஆசிய விளையாட்டுப் போட்டிகள்
பகுப்பு:விளையாட்டுப் போட்டிகள்
ஆசியான் பல்கலைக்கழக விளையாட்டுகள்

**ஆசியான் பல்கலைக்கழக விளையாட்டுகள்** (ஆங்கிலம்: *ASEAN University Games*; மலாய்: *Sukan Universiti ASEAN*, (**AUG**) என்பது தென்கிழக்கு ஆசிய நாடுகளின் (**ASEAN**) கூட்டமைப்பில் உள்ள பல்கலைக்கழக மாணவர்களுக்காக; ஈராண்டுகளுக்கு ஒரு முறை நடைபெறும் பல்துறை விளையாட்டு நிகழ்வாகும். இந்த விளையாட்டுகள் ஆசியான் பல்கலைக்கழக விளையாட்டு மன்றத்தின் *(ASEAN University Sports Council)* (**AUSC**) நிர்வாகத்தின் கீழ் ஏற்பாடு செய்யப்படுகிறது. 

ஆசியான் பல்கலைக்கழக விளையாட்டு மன்றத்தினால், 1980-ஆம் ஆண்டில் உருவாக்கப்பட்ட இந்த விளையாட்டுப் போட்டி நிகழ்ச்சி, ஆசியான் பல்கலைக்கழக மாணவர்களிடையே நல்லிணக்கம், புரிந்துணர்வு, மற்றும் ஒற்றுமை போன்றவற்றை ஊக்குவிப்பதை முதன்மை நோக்கமாகக் கொண்டுள்ளது சுழற்சி அடிப்படையில் இந்த விளையாட்டுப் போட்டி நடைபெறுகிறது.

## பங்கேற்கும் நாடுகள்

* 
* 
* 
* 
* 
* 
* 
* 
* 
* 
* 

## ஆசியான் பல்கலைக்கழக விளையாட்டுகள் நடைபெற்ற இடங்கள்


### இடங்கள்

;குறிப்பு
:

## மேலும் காண்க
* ஆசியான் பள்ளி விளையாட்டுகள்
* தென்கிழக்கு ஆசிய விளையாட்டுகள்
* ஆசிய விளையாட்டுப் போட்டிகள்
* பல்துறை விளையாட்டுப் போட்டிகள்

## மேற்கோள்கள்

## வெளி இணைப்புகள்

பகுப்பு:தென்கிழக்காசியா
பகுப்பு:ஆசிய விளையாட்டுப் போட்டிகள்
பகுப்பு:விளையாட்டுப் போட்டிகள்
இரா. மன்னர் மன்னன்

**இரா. மன்னர் மன்னன்** *(R. Mannar Mannan)* (சனவரி 6, 1989) என்பவர், ஒரு எழுத்தாளர், வரலாற்றாசிரியர், ஆய்வாளர், ஊடகவியலாளர், நாணயவியல் அறிஞர், பயிற்று கல்வி அறக்கட்டளையின் நிறுவனர் ஆவார். இவர் சுமார் 5,000 நாணயங்கள், அஞ்சல் தலைகள், பழங்காலப் பொருட்களின் கணிசமான தொகுப்பை உருவாக்கியுள்ளார். தனது நாணயங்கள் குறித்த ஆராய்ச்சியின் மூலம், 'கேஷ்' (Cash) என்ற சொல்லின் தோற்றம் 'காசு' என்ற தமிழ் சொல்லிலிருந்து வந்தது என்பதை அவர் நிரூபித்துள்ளார். இதுவரை 8 புத்தகங்களை எழுதியுள்ளார். மன்னர் மன்னனின் அனைத்துப் புத்தகங்களும் வரலாறு குறித்த ஆராய்ச்சித் தரவுகளை வழங்குகின்றன. தனது 24 ஆவது அகவையில், அவரிடம் ஏறக்குறைய 6,000 நாணயங்களைக் கொண்ட ஒரு பிரம்மாண்டமான சேகரிப்பு உள்ளது. அவரது சேகரிப்பு, இந்தியாவின், குறிப்பாக தமிழ்நாட்டின் வரலாற்றை மீண்டும் திரும்பிப் பார்க்குமளவிற்குப் பெரியது. அதில் உள்ள ஒவ்வொரு காலகட்ட நாணயமும் அந்தந்தக் காலத்தின் கதையைச் சொல்கிறது. மேலும் அவரது நாணயங்களின் சேகரிப்பு, தமிழ்நாட்டின் வரலாற்றையும், ஒட்டுமொத்த இந்தியாவின் வரலாற்றையும் ஆராய்வதற்குப் போதுமானதாக உள்ளது.

## பின்னணி
மன்னர் மன்னனின் பெற்றோர்களான தந்தை இராஜமாணிக்கம், தாய் சரோஜா ஆகிய இருவரும் மொழிப்போரில் உறுப்பினர்களாக இருந்ததாக கூறப்படுகிறது. *(அவரின் தந்தையும் தாயும் மொழிப்போரில்தான் முதன்முதலில் ஒருவரையொருவர் சந்தித்தனர்.)* மன்னர் மன்னனின் துணைவியார் 'கஸ்தூரி பாய்' மற்றும் மகன் 'இந்திரன்' குடும்ப உறுப்பினர்கள் ஆவர். மேலும்  அவரது மாமா ஒரு தமிழாசிரியராகவும், மூத்த சகோதரர் தமிழ் மொழியில் முனைவர் பட்டம் பெற்றவராகவும் இருந்ததால், இயல்பாகவே இவருக்குத் தமிழ் இலக்கியத்தில் ஆர்வத்தை ஏற்படுத்தியது என கருதப்படுகிறது.

## ஆரம்ப வாழ்க்கை
1 - 5 ஆம் வகுப்பு வரை மன்னார்குடியில் உள்ள 'பின்ட்லே  ஆரம்பப் பள்ளியிலும்' 6 - 12 ஆம் வகுப்பு வரை தஞ்சாவூர் ராஜாசு மேல்நிலைப் பள்ளியில் பயின்றவர், தானது மூன்றாம் வகுப்பு படிக்கும்போது ஒரு பழைய நாணயத்தை முதன்முதலில் கண்டதாகவும், அடுத்த இரண்டு ஆண்டுகளுக்குள் அது ஒரு பேரார்வமாக மாறியது என்பதை நினைவுகூரும் அவர், ஐந்தாம் வகுப்பு படித்துக்கொண்டிருந்தபோது, ஒரு சில இளைஞர்களிடமிருந்து பட்டாசுகள் கொடுத்து நாணயங்களைப் பெற்றுள்ளார். மேலும் தனது பக்கத்து வீட்டுக்காரரிடம் ஒரு பிரித்தானிய  ஒரு ரூபாய் நாணயத்தைப் பார்த்து அதன் விளக்கத்தை கேட்டறிந்த மன்னர் மன்னன்,  அவர் அந்த நாணயத்தைப் பற்றிச் சொன்னதும், ஆர்வம் மிகுதியால் அவரிடமிருந்து அந்த நாணயத்தைப் கெட்டுப் பெற்றுள்ளார்.

நாணயங்களைச் சேகரிப்பது மிகவும் கடினமான மற்றும் செலவு மிகுந்த விடயம் என்பதை  பின்வந்த காலத்தில் அறிந்துகொண்டவர், 
ஒரு ஆர்வமுள்ள இளைஞராக நாணயங்களைச் சேகரிப்பதை தனது பொழுதுபோக்காகத் தொடங்கிய மன்னர் மன்னன்,  ஒரு பொறுப்புள்ள வரலாற்றாசிரியராக வளர்ந்துள்ளார். ஊடகவியலாளரும் எழுத்தாளருமான இவர், அக்டோபர் 25, 26, 2023 இல் சென்னையில் நடைபெற்ற ஒரு கண்காட்சியில், கி.மு. 3 ஆம் நூற்றாண்டு முதல் கி.பி. 18 ஆம் நூற்றாண்டு வரையிலான பழைய தமிழக நாணயங்களின் தொகுப்பைக் காட்சிப்படுத்தியுள்ளார்.

## எழுதிய நூல்கள்
இவர் எழுதிய நூல்கள் பின்வருமாறு.

## மேற்கோள்கள்

பகுப்பு:வாழும் மக்கள்
பகுப்பு:தமிழ் ஆய்வாளர்கள்
பகுப்பு:வரலாற்றாசிரியர்கள்
பகுப்பு:தமிழக எழுத்தாளர்கள்
பகுப்பு:தமிழக ஊடகவியலாளர்கள்
வெளிர் வயிற்று மைனா

**வெளிர் வயிற்று மைனா** (*Acridotheres cinereus*) என்பது *துடர்னிடே* குடும்பத்தைச் சேர்ந்த ஒரு நாகணவாய் சிற்றினம் ஆகும். இது சுலாவெசி தென்மேற்கு தீபகற்பத்தில் (இந்தோனேசியா ரான்டேபோவிலிருந்து தெற்கே) காணப்படுகிறது. இது தவாவ், சபாவில் (போர்னியோ) அறிமுகப்படுத்தப்பட்டுள்ளது.

## வகைப்பாட்டியல்
முகட்டு மைனாவில் சாம்பல் நிற முதுகு மற்றும் சாம்பல்-சாம்பல் நிற மார்பகம் வயிற்றில் வெள்ளையுடன் வெண்ணிற குதத்தினைக் கொண்டுள்ளது. தலையும் கன்னங்களும் கருப்பு நிறத்தில் அடர் கருப்பு நிற இறக்கைகளுடன் வாலினையும் கொண்டவை. பெரும்பாலான மைனாக்களைப் போலவே, வெளிர் வயிற்று மைனாவும் வெண் இறக்கை பட்டை, வாலில் வெண் பட்டையினையும் கொண்டுள்ளது. அலகு அம்பர் வண்ணத்திலும், கால்கள் மஞ்சள் நிறத்திலும் உள்ளன. முதிர்ச்சியடையாத மைனா பழுப்பு நிறத்தில் உள்ளது.

## விளக்கம்
முகட்டு மைனாவில் சாம்பல் நிற முதுகு மற்றும் சாம்பல்-சாம்பல் நிற மார்பகம் வயிற்றில் வெள்ளையுடன் வெண்ணிற குதத்தினைக் கொண்டுள்ளது. தலையும் கன்னங்களும் கருப்பு நிறத்தில் அடர் கருப்பு நிற இறக்கைகளுடன் வாலினையும் கொண்டவை. பெரும்பாலான மைனாக்களைப் போலவே, வெளிர் வயிற்று மைனாவும் வெண் இறக்கை பட்டை, வாலில் வெண் பட்டையினையும் கொண்டுள்ளது. அலகு அம்பர் வண்ணத்திலும், கால்கள் மஞ்சள் நிறத்திலும் உள்ளன. முதிர்ச்சியடையாத மைனா பழுப்பு நிறத்தில் உள்ளது.

## மேற்கோள்கள்
புதுக்குடியிருப்பு, வாழைச்சேனை

**புதுக்குடியிருப்பு** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று பிரதேச செயலாளர் பிரிவில் அமைந்துள்ளது. இது வாழைச்சேனைக்குக் கிழக்கே சுமார் 2 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. இந்தக் கிராமத்திற்கு வடக்கேயும் மேற்கேயும் வாழைச்சேனை, கிழக்கே பேத்தாழை, தெற்கே கண்ணகிபுரம் ஆகிய கிராமங்கள் எல்லைகளாக உள்ளன.

## கோயில்கள்
* புதுக்குடியிருப்பு பத்திரகாளி அம்பாள் ஆலயம்
* புதுக்குடியிருப்பு கண்ணகி அம்மன் ஆலயம்

## பாடசாலைகள்
மட்/புதுக்குடியிருப்பு கலைவாணி வித்தியாலயம்

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
சப்பான் பூச்சியியல் சங்கம்

*சப்பான் பூச்சியியல் சங்கம்* (Entomological Society of Japan; சப்பானிய மொழி:日本昆虫学会) என்பது சப்பானில் பூச்சியியல் அறிவியலை மேம்படுத்துவதற்கும் ஊக்குவிப்பதற்கும் 1917இல் நிறுவப்பட்டது. 1995ஆம் ஆண்டில் இந்த சங்கம் சப்பானிய பயன்பாட்டு விலங்கியல் மற்றும் பூச்சியியல் சங்கத்துடன் இணைக்கப்பட்டது. 2024ஆம் ஆண்டு நிலவரப்படி, சங்கத்தில் மொத்தம் 958 உறுப்பினர்கள் உள்ளனர்.

## மேற்கோள்கள்

## வெளியிணைப்புகள்
* Official website : *[http://www.entsoc.jp/english/ The Entomological Society of Japan]*
* Official website : *[http://www.entsoc.jp/ The Entomological Society of Japan]*'
கடோலினியம்(III) புரோமைடு

**கடோலினியம்(III) புரோமைடு** (*Gadolinium(III) bromide*) என்பது 	GdBr3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கடோலினியமும் புரோமினும் சேர்ந்து உருவாகும் சேர்மமாக இச்சேர்மம் கருதப்படுகிறது. இது ஒரு நீருறிஞ்சும் உப்பாகும். 

## தயாரிப்பு
கடோலினியம்  மற்றும் ஐதரோபுரோமிக் அமிலத்தை ஒன்றாகச் சேர்த்து வினை புரியச் செய்வதன் மூலம் கடோலினியம்(III) புரோமைடைத் தயாரிக்கலாம்.:

:2 Gd + 6 HBr → 2  GdBr3 + 3  H2  

அம்மோனியம் புரோமைடுடன் இச்சேர்மத்துடன் சேர்த்து வினைபுரியச் செய்வதன் மூலமாக நீரற்ற வடிவத்தைப் பெறலாம்.

## மேற்கோள்கள்

பகுப்பு:கடோலினியம் சேர்மங்கள்
பகுப்பு:புரோமைடுகள்
பகுப்பு:இலந்தனைடு ஆலைடுகள்
யோவான் லாதம்

**யோவான் லாதம்** (*John Latham*, ) (27 சூன் 1740 – 4 பெப்ரவரி 1837) என்ற அறிவியலாளர் அடிப்படையில் ஒரு  ஆங்கிலேய மருத்துவர், இயற்கையறிஞர் , எழுத்தாளர் ஆவார். இவர் இரண்டு முக்கிய படைப்புகளைவெளியிட்டுள்ளார். 18 ஆம் நூற்றாண்டின் இறுதி இருபது ஆண்டுகளில், இங்கிலாந்தை அடைந்த ஆத்திரேலியப் பறவைகளை அவர் ஆய்வு செய்தார். மேலும், அவற்றில் பலவற்றிற்கு ஆங்கிலப் பெயர்களைச் சூட்டப் பொறுப்பேற்றார். எடுத்துக்காட்டாக,  ஈமியூ, மஞ்சள்கொண்டை கிளி போன்ற மேலும் சில ஆத்திரேலியப் பறவைகளுக்குப் பெயரிட்டுள்ளார். இவரின் ஆத்திரேலியப் பறவையியல் ஆய்வுகளால், இவர் *ஆத்திரேலியப் பறவையியலின் தாத்தா* ("grandfather" of Australian ornithology) எனப் போற்றப்படுகிறார். தென்னமரிக்காவின்  செந்நீல ஐவண்ணக்கிளி பறவையை முதன்முதலில் விவரித்தார்.

## குறிப்புகள்


## மேற்கோள்கள்

பகுப்பு:பிரித்தானிய விலங்கியலாளர்கள்
பெ. பிரபாவதி

**பெ. பிரபாவதி** (*P. Prabavathi*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் தாராபுரம் நகரைச் சேர்ந்தவர். ஒன்பதாம் வகுப்பு வரை கல்வி பயின்றுள்ள இவர் திராவிட முன்னேற்றக் கழகத்தினைச் சார்ந்தவர். பிரபாவதி, 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தாராபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2006

## மேற்கோள்கள்

பகுப்பு:1967 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
வி. சிவகாமி

**வி. சிவகாமி** (*V. Sivakami*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் தாராபுரம் நகரைச் சேர்ந்தவர். எட்டாம் வகுப்பு வரை கல்வி பயின்றுள்ள இவர் பாட்டாளி மக்கள் கட்சியினைச் சார்ந்தவர். சிவகாமி, 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தாராபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1956 பிறப்புகள்
பகுப்பு: பாட்டாளி மக்கள் கட்சி அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
தண்டமூடி இராமமோகன ராவ்

**தண்டமூடி இராமமோகன ராவ்** (*Dandamudi Ramamohan Rao*, 18 மார்ச் 1933 31 சனவரி 2011) என்பவர் ஆந்திரப் பிரதேசத்தைச் சேர்ந்த ஒரு மிருதங்க இசைக் கலைஞர் ஆவார். 1981 ஆம் ஆண்டு ஆந்திரப் பிரதேச சங்கீத நாடக அகாதமியின் *கலா பிரவீணா* பட்டத்தையும், 1994 ஆம் ஆண்டு இந்திய அரசின் சங்கீத நாடக அகாதமியின் மிருதங்கத்திற்கான சங்கீத நாடக அகாடமி விருதையும் பெற்றார்.

## வாழ்க்கை வரலாறு
தண்டமூடி இராமமோகன ராவ் 1933ஆம் ஆண்டு மார்ச் 18ஆம் நாள் இன்றைய ஆந்திரப் பிரதேசத்தில் உள்ள உய்யூரில் பிறந்தார். தன் ஆறு வயதில் மிருதங்கம் கற்கத் தொடங்கினார். புதுக்கோட்டை பாணி மிருதங்கக் கலையின் வல்லுநரான இவர் கே. ரங்கநாயகுலு, பொட்லூரி வீரராகவ சவுத்ரி, திருப்பதி ராமானுஜ சூரி, ஈதர நாகராஜு, பழனி சுப்ரமணியம் பிள்ளை போன்ற புகழ்பெற்ற இசைக்கலைஞர்களிடம் பயிற்சி பெற்றார்.  இவர் 1939 இல் தன் முதல் கச்சேரியில்  வாசித்தார். மிருதங்கத்துடன், கஞ்சிரா, மோர்சிங் ஆகியவற்றிலும் தேர்ச்சி பெற்றவர்.

புகழ்பெற்ற மிருதங்கக் கலைஞரான இவரின் மனைவி நிதுமோலு சுமதி, முதலில் இவரது மாணவியாகவும், பின்னர் அவருடன் இணைந்து இசை நிகழ்ச்சி நடத்துபவராகவும் இருந்தார்.

இவர் விசயவாடாவில் 2011 சனவரி 31 அன்று இறந்தார்.

## தொழில்
ஐம்பது ஆண்டுகளுக்கும் மேலான தனது மிருதங்க வாழ்க்கையில், தனி மிருதங்க இசை நிகழ்ச்சிகளில் மட்டுமல்லாமல், தண்டமூடி பல திறமையான கருநாடக இசைக்கலைஞர்களுக்கு பக்க வத்தியமாக மிருதங்கத்தை வாசித்துள்ளார்.
விஜயவாடாவில் உள்ள அகில இந்திய வானொலியில் ஐம்பது ஆண்டுகள் இசைக் கலைஞராக தண்டமூடி பணியாற்றினார். 1993 இல் அங்கிருந்து ஓய்வு பெற்றார்.

மிருதங்க ஆசிரியராகவும் இருந்த தண்டமுடிக்கு, அவரின் மனைவி நிதுமோலு சுமதி, எம். லட்சுமிநாராயண ராஜு, புல்லேடிகுர்த்தி ராமராவ், ஏ. கிருஷ்ணமோகன் சத்தியநாராயணன், எம். மொக்கபதி நாகேஸ்வரராவ், எம். பாலமுரளிகிருஷ்ணா உள்ளிட்ட சீடர்கள் இருந்தனர்.

## விருதுகளும் கௌரவங்களும்
1981 ஆம் ஆண்டு ஆந்திரப் பிரதேச சங்கீத நாடக அகாதமியில் இருந்து *கலா பிரவீணா* என்ற பட்டத்தைப் பெற்றார் தண்டமூடி. 1994 இல் மிருதங்கத்திற்காக சங்கீத நாடக அகாடமி விருதைப் பெற்றார்.

## மேற்கோள்கள்

பகுப்பு:2011 இறப்புகள்
பகுப்பு:1933 பிறப்புகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:கருநாடக இசைக்கருவிக் கலைஞர்கள்
பகுப்பு:மிருதங்கக் கலைஞர்கள்
பகுப்பு:Articles with hCards
பகுப்பு:குறுகிய விளக்கமுடைய கட்டுரை
நிர்பயா திர்கா

**நிர்பயா திர்கா** (*Nirbhaya Dihra*) என்பது இந்தியாவின்  பீகார் மாநிலத்தின் போச்பூர் மாவட்டத்தில் உள்ள தாராரி வட்டாரத்தில் அமைந்துள்ள ஒரு கிராமம் ஆகும். நிர்பாய் தீர்கா என்ற பெயராலும் இக்கிராமம் அறியப்படுகிறது. 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி இந்தக் கிராமத்தில் மொத்தம் 157 குடும்பங்கள் வசித்தன. அரசுப் பதிவுகளின்படி, நிர்பயா திக்ராவின் மக்கள் தொகை 1057 ஆகும். இம்மக்கள் தொகையில் ஆண்களின் எண்ணிக்கை 560 ஆகவும் பெண்களின் எண்ணிக்கை 497 ஆகவும் இருந்தது. 

நிர்பாய் திக்ரா கிராமத்தில் 0-6 வயதுக்குட்பட்ட குழந்தைகளின் மக்கள் தொகை 207 ஆக இருந்தது.  இது கிராமத்தின் மொத்த மக்கள் தொகையில் 19.58% ஆகும். நிர்பயா திக்ரா கிராமத்தின் சராசரி பாலின விகிதம் 888 ஆகும், இது பீகார் மாநிலத்தின் சராசரியான 918-என்பதைவிட விடக் குறைவாகும். மக்கள் தொகை கணக்கெடுப்பின்படி நிர்பயா திக்ராவின் குழந்தை பாலின விகிதம் 1091 ஆகும், இது பீகாரின் சராசரியான 935-என்பதை விட அதிகமாகும்.

பீகார் மாநிலத்துடன் ஒப்பிடும்போது நிர்பயா திக்ரா கிராமத்தில் எழுத்தறிவு விகிதம் அதிகமாக இருந்தது. 2011-ஆம் ஆண்டில், பீகாரின் எழுத்தறிவு விகிதம் 61.80% ஆக இருந்தபோது, ​​நிர்பயா திர்காவின் எழுத்தறிவு விகிதம் 73.76% ஆக இருந்தது. இதில் ஆண்களின் எழுத்தறிவு விகிதம் 90.24% ஆகவும், பெண்களின் எழுத்தறிவு விகிதம் 54.24% ஆகவும் இருந்தது. 

## நிர்வாகம்
நிர்பயா திர்கா கிராமம், இந்திய அரசியலமைப்புச் சட்டம் மற்றும் பஞ்சாயத்து இராச்சியத்தின் சட்டப்படி கிராமத்தின் தேர்ந்தெடுக்கப்பட்ட பிரதிநிதியான கிராமத் தலைவர் மூலம் அந்த கிராம பஞ்சாயத்தால் நிர்வகிக்கப்படுகிறது.

## அருகிலுள்ள இடங்கள்
* பக்சர்
* அர்ரா
* தும்ரௌன்
* பட்னா

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:போஜ்பூர் மாவட்டம்
2-குளோரோ-1,1-இருபுளோரோயீத்தேன்

**2-குளோரோ-1,1-இருபுளோரோயீத்தேன்** (*2-Chloro-1,1-difluoroethane*) என்பது C2H3ClF2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர் ஆலோ ஆல்க்கேனாகவும் ஐதரோபுளோரோகார்பனாகவும் இச்சேர்மம் கருதப்படுகிறது. 1-குளோரோ-1,1-இருபுளோரோயீத்தேன் தயாரிக்கும் போது உடன் விளைபொருளாக 2-குளோரோ-1,1-இருபுளோரோயீத்தேன் உருவாகிறது.  உலக வானிலையியல் அமைப்பு மற்றும் பிற முகமைகளின் 2022 ஆம் ஆண்டு அறிக்கையின்படி, இதன் ஓசோன் சிதைவுத் திறன் 0.019 ஆகவும், 100 ஆண்டுகளுக்கான புவி வெப்பமயமாதல் ஆற்றல் 189 ஆகவும் உள்ளது. 
## மேற்கோள்கள்




பகுப்பு:ஐதரோகுளோரோபுளோரோகார்பன்கள்
பகுப்பு:குளோரோபுளோரோ ஆல்க்கேன்கள்
குளோரோமுப்புளோரோபுரோப்பேன்

**குளோரோமுப்புளோரோபுரோப்பேன்** (*Chlorotrifluoropropane*) என்பது C3H4ClF3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 1-குளோரோ-3,3,3-முப்புளோரோபுரோப்பேன், ஆர்-253 என்ற பெயர்களாலும் இச்சேர்மம் அழைக்கப்படுகிறது. இதுவோர் ஐதரோகுளோரோபுளோரோகார்பன் வகை சேர்மமாகும். எளிதில் ஆவியாகக்கூடிய புரோப்பேன் வழிப்பொருளாகவும் அறியப்படுகிறது.  நிறமற்றதாகவும், மணமற்றதாகவும், எரியாத திரவமாகவும் பண்புகளை வெளிப்படுத்துகிறது. 

## பண்புகள்
குளோரோமுப்புளோரோபுரோப்பேன் கடுமையான நச்சுத்தன்மை கொண்டது. மேலும், வெப்பத்தால் சிதைவடையும்போது, ​​இது குளோரின் மற்றும் புளோரின் வாயுக்களை வெளியிடும். இந்த இரண்டு வாயுக்களுமே குறைந்த செறிவுகளில்கூட உயிரினங்களுக்கு நச்சுத்தன்மையை ஏற்படுத்தக்கூடியவை. குளோரோமுப்புளோரோபுரோப்பேன் நீர் அல்லது காற்றுடன் எளிதில் வினைபுரியாது.
## மேற்கோள்கள்

பகுப்பு:ஐதரோகுளோரோபுளோரோகார்பன்கள்
1,2-இருகுளோரோ-1,1,2-முப்புளோரோயீத்தேன்

**1,2-இருகுளோரோ-1,1,2-முப்புளோரோயீத்தேன்** (*1,2-Dichloro-1,1,2-trifluoroethane*) என்பது C2HCl2F3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மமானது கார்பன், ஐதரசன், குளோரின் மற்றும் புளோரின் ஆகிய தனிமங்களால் ஆன எளிதில் ஆவியாகக்கூடிய திரவ குளோரோபுளோரோ ஆல்க்கேன் ஆகும்.  இதன் கட்டமைப்பு வாய்பாட்டை  CClF2CHClF என்று அடையாளப்படுத்தலாம். ஆர்-123ஏ என்ற குறியீட்டுடன் ஒரு குளிரூட்டியாகவும் இது அறியப்படுகிறது.

## தயாரிப்பு
1,1,2-முக்குளோரோ-1,2,2-முப்புளோரோயீத்தேன், கழிவுநீர் சேற்றில் உயிரியல் மாற்றத்திற்கு உட்பட்டு 1,2-இருகுளோரோ-1,1,2-முப்புளோரோயீத்தேன் சேர்மமாக மாற்றப்படுகிறது.

## பண்புகள்
1,2-இருகுளோரோ-1,1,2-முப்புளோரோயீத்தேனின் மாறுநிலை வெப்பநிலை 461.6 கெல்வின் (188.5 °செல்சியசு; 371.2 °பாரங்கீட்டு) ஆகும்.  ஒவ்வொரு கார்பன் அணுவிலும் குளோரின் இருப்பதால், மூலக்கூறின் சுழற்சி தடைபடுவதாகத் தெரிகிறது, ஆனால் அதிக வெப்பநிலைகளில் இந்தத் தடை குறைகிறது.

## பயன்கள்
வேண்டுமென்றே பயன்படுத்தப்படாவிட்டாலும், 1,2-இருகுளோரோ-1,1,2-முப்புளோரோயீத்தேன் என்பது பரவலாகப் பயன்படுத்தப்படும் 2,2-இருகுளோரோ-1,1,1-முப்புளோரோயீத்தேன் என்ற இதன் மாற்றியனில் ஒரு குறிப்பிடத்தக்க மாசாக உள்ளது.

## மேற்கோள்கள்

## வெளி இணைப்புகள்
* 

பகுப்பு:ஐதரோகுளோரோபுளோரோகார்பன்கள்
பகுப்பு:குளோரோபுளோரோ ஆல்க்கேன்கள்
கயானா (ஆய்விதழ்)

**கயானா** (*Gayana*) என்பது கன்செப்சியன் பல்கலைக்கழகத்தால் வெளியிடப்படும் வருடாத்திற்கு இருமுறை வெளிவரும் சக மதிப்பாய்வு செய்யப்பட்ட அறிவியல் இதழ் ஆகும். இது விலங்கியல், கடலியல் வகைப்பாட்டியல் ஆய்வுகளுடன், , பைலோஜெனி, உயிர் புவியியல், சுற்றுச்சூழல் உயிரியல், உயிரி தொழில்நுட்பம், நன்னீரியல், நீர்நிலை மற்றும் வளிமண்டல அறிவியல் ஆகிய துறைகளின் ஆய்வு அறிக்கைகளை உள்ளடக்கியது. கயானா ஓசியானோலாஜியா மற்றும் *கயானா விலங்கியல்* ஆகிய இரண்டு பத்திரிகைகளின் இணைப்பால் இது நிறுவப்பட்டது. *கயானா பொட்டானிகா*  தனி ஆய்விதழாக வெளிவருகின்றது.

## ஆய்வுச் சுருக்கம், குறியீட்டு முறை
கயானா ஆய்விதழில் வெளியிடப்படும் ஆய்வுக் கட்டுரைகளின் ஆய்வுச் சுருக்கங்கள், உயிரியல் சுருக்கம், பயோசிசு முன்பார்வை, அத்தியாவசிய அறிவியல் குறிகாட்டிகள் மற்றும் விலங்கியல் பதிவு ஆகியவற்றில் இற்றையிடப்படுகிறது.

## மேற்கோள்கள்

## வெளியிணைப்புகள்
*

பகுப்பு:உயிரியல் ஆய்விதழ்கள்
சிறீ பாஷ்யம்

**ஸ்ரீ பாஷ்யம்**  (*Sri Bhashya*) (சமசுகிருதம்|श्रीभाष्य) என்பது வியாசர் எனப்படும் பாதநாராயணர் வழங்கிய  பிரம்ம சூத்திரம் நூலுக்கு விசிட்டாத்துவைதம் அடிப்படையில் இராமானுசர் (1017–1137) இயற்றிய உரை நூலாகும்.
## விளக்கம்
பிரம்ம சூத்திரத்திற்கான தனது  ஸ்ரீ பாஷ்யம் விளக்கவுரையில் இராமானுஜர், உபநிடதங்கள், பகவத் கீதை மற்றும் பிற ஸ்மிருதி நூல்கள், முந்தைய ஆச்சாரியர்கள் மற்றும் வேதாந்த-சூத்திரம் ஆகியவற்றின் மீதான தனது விளக்கத்தின் அடிப்படையில் விசிஷ்டாத்வைதத்தின் அடிப்படைக் கோட்பாடுகளை முன்வைக்கிறார்.  

ஆதி சங்கரரின் அத்வைத வேதாந்தத்தையும், குறிப்பாக அவரது மாயா வாதக் கோட்பாட்டையும் மறுக்கிறது இராமானுஜனின் ஸ்ரீ பாஷ்யம்.  இந்தப் படைப்பில், அவர் யதார்த்தத்தின் மூன்று வகைகளை (தத்துவங்கள்) விவரிக்கிறார்: கடவுள், ஆன்மா மற்றும் பருப்பொருள். இவை மத்வர் போன்ற பிற்கால வைணவ இறையியலாளர்களால் பயன்படுத்தியுள்ளனர். அவர் உடலுக்கும் ஆன்மாவிற்கும் இடையிலான உறவை விளக்குகிறார்.முக்திக்கு (மோட்சம்) ஒரு வழியாக பக்தி நெறியின் கோட்பாடுகளும் இதில் உருவாக்கப்பட்டது. ஸ்ரீ பாஷ்யத்தை முழுமையாகப் புரிந்துகொள்வதற்கு உதவும் வகையில் இராமானுஜர் வேதாந்த-தீபம் மற்றும் வேதாந்த-சாரம் ஆகிய நூல்களை எழுதினார்.

## அத்வைதம் மறுப்பு
ஸ்ரீ பாஷ்யம் 1.1.1-ல், இராமானுஜர் தூய, வேறுபாடற்ற உணர்வு அல்லது பிரம்மம் மட்டுமே ஒரே யதார்த்தம், அதுவே இருப்புடன் சமமானது என்ற அத்வைத நிலைப்பாட்டைக் கூறி, பின்னர் அதை மறுக்கிறார். இந்த பார்வையில், உலகின் வெளிப்படையான பன்மைத்தன்மை அவித்யைக்கு (அறியாமை) காரணமாகக் கூறப்படுகிறது. இது பிரம்மத்தின் உண்மையான இயல்பை மறைத்து, வேறுபாட்டின் மாயையை உருவாக்கும் தொடக்கமற்ற மற்றும் விளக்க முடியாத ஒரு சக்தியாகும். பிரம்மத்தைத் தவிர மற்ற அனைத்தும், அறிவுச் செயல்கள் மற்றும் பொருள்கள் உட்பட, பொய்யானவை மற்றும் கருத்தியல் கட்டமைப்புகள் எனக் கருதப்படுகின்றன. சாதாரண அனுபவத்தை செல்லாததாக்குகிறது என்பதற்காக இராமானுஜர் இந்த பார்வையை விமர்சிக்கிறார்.
## மேற்கோள்கள்

## ஆதாரங்கள்
*Hajime Nakamura and Trevor Leggett, *A History of Early Vedānta Philosophy*, Vol 2, New Delhi, Motilal Banarsidass (1983)
*Advaita Ashrama (2003). Brahma-Sutras According to Sri Ramanuja. 

## வெளி இணைப்புகள்
* Overview of Sribhashya by S.S. Raghavachar
* Translation of Sribhashya by George Thibaut
* *, *Sanskrit commentary on Sribhashya by Sudarsana Suri with detailed English introduction

பகுப்பு:இந்து சமய நூல்கள்
பகுப்பு:வேதாந்தம்
பகுப்பு:இந்து மெய்யியல்
பகுப்பு:வைணவ நூல்கள்
கல்லார் (காசர்கோடு)

**கல்லார் (காசர்கோடு)** *Kallar (Kasaragod)*  என்பது இந்தியாவின் தென் மாநிலமான கேரளத்தின் காசர்கோடு மாவட்டத்தில் உள்ள ஒரு கிராமம் ஆகும். காசர்கோடு நகரத்திலிருந்து தென்கிழக்கே 40 கி.மீ தொலைவிலும் கன்னாங்காடுக்கு வடகிழக்கே 27 கி.மீ தொலைவிலும் காஞ்சங்காடு-பனத்தூர் மாநில நெடுஞ்சாலை 56 இல் அமைந்துள்ளது.

## மக்கள்தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி , கல்லார் கிராமத்தின் மக்கள் தொகை 19,414 ஆக இருந்தது, இதில் 9,493 ஆண்கள் மற்றும் 9,921 பெண்கள் இருந்தனர். இந்த கிராமமானது 52.67 சதுரகிலோமீட்டர் (20.34 சதுர மைல்) பரப்பளவில் பரவியுள்ளது,  4,691 குடும்பங்கள் வசிக்கின்றன. கல்லாரின் பாலின விகிதம் மாநில சராசரியான 1084 என்பதை விட 1045 என குறைவாக இருந்தது. 0-6 வயதுக்குட்பட்ட மக்கள் தொகை 2,137 (மொத்த மக்கள் தொகையில் 11%), இதில் 1,070 ஆண்கள் மற்றும் 1,067 பெண்கள் இருந்தனர். கல்லாறு ஒட்டுமொத்த கல்வியறிவு மாநில சராசரியான 94% என்பதை விட 87% என குறைவாக இருந்தது. ஆண்களின் கல்வியறிவு 91.5% ஆகவும், பெண்களின் கல்வியறிவு 82.8% ஆகவும் இருந்தது.

## நிர்வாகம்
கல்லார் கிராம பஞ்சாயத்து காசர்கோடு மக்களவைக்கு உட்பட்ட கன்னாங்காட்டின் (மாநில சட்டமன்றத் தொகுதி) ஒரு பகுதியாகும் .

## போக்குவரத்து
வடக்குப் பகுதியில் கோவா மற்றும் மும்பையையும், தெற்குப் பகுதியில் கொச்சி மற்றும் திருவனந்தபுரத்தையும் இணைக்கும் கன்னாங்காடு நகரம் வழியாக தேசிய நெடுஞ்சாலை 66 செல்கிறது. அண்டை மாநிலமான கர்நாடகாவின் நகரங்கள் மற்றும் நகரங்களை இணைக்கும் கல்லார் வழியாக மாநில நெடுஞ்சாலை 56 (கேரளா) செல்கிறது. தெற்கு இரயில்வேயின் கீழ் சோரனூர்-மங்களூர் பிரிவில் உள்ள கன்னாங்காட்டில் அருகிலுள்ள இரயில் நிலையம் உள்ளது. அருகிலுள்ள பன்னாட்டு விமான நிலையங்கள் கண்ணூர் மற்றும் மங்களூர் ஆகும்.

## மேற்கோள்கள்

பகுப்பு:காசர்கோடு மாவட்டத்தில் உள்ள ஊர்களும் நகரங்களும்
ம. கோ. கினி

**மங்களூர் கோபால் கினி** (*Mangalore Gopal Kini*)(1893 – 1952) எம். ஜி. கினி என்று நன்கு அறியப்பட்டவர், இந்திய எலும்பியல் அறுவை சிகிச்சை நிபுணர் ஆவார்.

இந்திய எலும்பியல் அறுவை சிகிச்சை சமூகத்தால் இவர் இந்தியாவில் எலும்பியல் அறுவை சிகிச்சையின் முன்னோடியாகக் கருதப்பட்டார்.  1958 முதல் ஒவ்வொரு ஆண்டும் இந்திய எலும்பியல் சங்கத்தால் "கினி நினைவு சொற்பொழிவு" நடத்தப்பட்டு வருகிறது.

## மேற்கோள்கள்

## மேலும் படிக்க
*

பகுப்பு:1893 பிறப்புகள்
பகுப்பு:1952 இறப்புகள்
அஜித் குமார் மைதி

**அஜித் குமார் மைதி** (*Ajit Kumar Maiti*)(பிறப்பு: ஏப்ரல் 26, 1928) மேரிலாந்து பல்கலைக்கழகத்துடன் தொடர்புடைய இந்திய நரம்பியல் இயற்பியலாளர் ஆவார். இவர் முதுகெலும்பு உடலியல் குறித்த முன்னோடி ஆராய்ச்சிகளுக்கு பெயர் பெற்றவர். மேலும் இவரது ஆய்வுகள் மனித உடலில் இரத்த அழுத்தம் மற்றும் கார்போஹைட்ரேட் வளர்சிதை மாற்றத்தை ஒழுங்குபடுத்துவதில் முதுகெலும்பின் பங்கு பற்றிய புரிதலை விரிவுபடுத்தியதாகக் கூறப்படுகிறது. இந்திய அரசின் அறிவியல் ஆராய்ச்சிக்கான உச்ச நிறுவனமான அறிவியல் மற்றும் தொழிலக ஆய்வு மன்றம் 1971ஆம் ஆண்டில் மருத்துவ அறிவியலுக்கான இவரது பங்களிப்புகளுக்காக மிக உயர்ந்த இந்திய அறிவியல் விருதுகளில் ஒன்றான அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் பரிசை இவருக்கு வழங்கியது.

## மேற்கோள்கள்

பகுப்பு:1928 பிறப்புகள்
ஏமேண்டிசு

**ஏமேண்டிசு** (*Amantis*) என்பது ஆசியா, பசிபிக் பெருங்கடல் தீவுகளை பூர்வீகமாகக் கொண்ட கும்பிடுபூச்சிகளின் பேரினமாகும், இப்போது இரிடோப்டெரிஜினே என்ற துணைக்குடும்பத்தின் *ஏமேண்டினி* என்ற ஒற்றை வகை பழங்குடியினத்தைச் சேர்ந்தது.

## சிற்றினங்கள்
பின்வரும் சிற்றினங்கள் *ஏமேண்டிசு* பேரினத்தில் அங்கீகரிக்கப்பட்டுள்ளன.

* *[[ஏமேண்டிசு ஏதா]]* கெபார்ட், 1920
* *[[ஏமேண்டிசு ஏலினா]]* பெயெர், 1930பெய்ர், 1930
* ஏமேண்டிசு பசிலனா கெபார்ட், 1920
* *[[ஏமேண்டிசு பைரோய்]]* கிக்லியோ-டோசு, 1915
* *[[ஏமேண்டிசு போலிவாரி]]* கிக்லியோ-டோசு, 1915
* *[[ஏமேண்டிசு புலிஜினோசா]]* வெர்னர், 1931
* ஏமேண்டிசு ஃபுமோசானா கிக்லியோ-டோசு, 1915
* *ஏமேண்டிசு கெசுட்ரி* கிக்லியோ-டோசு, 1915
* *[[ஏமேண்டிசு கெயினனென்சிசு]]* டின்காம், 1937
* *[[ஏமேண்டிசு இண்டிகா]]* கிக்லியோ-டோசு, 1915
* *ஏமேண்டிசு இரினா* சவுசர், 1870சௌசர், 1870
* *ஏமேண்டிசு லோபோசெனென்சிசு* டின்காம், 1937
* *ஏமேண்டிசு லாங்கிபென்னிசு* பெயெர், 1930பெய்ர், 1930
* *ஏமேண்டிசு மலாயனா* வெசுட்வுட், 1889
* *ஏமேண்டிசு நவாய்* ஷிராகி, 1908
* *ஏமேண்டிசு பிலிப்பினா* கிக்லியோ-டோஸ், 1915
* *ஏமேண்டிசு ரெட்டிகுலாட்டா* கான், 1842 **மாதிரி இனங்கள்** (மலேசியா)
* ஏமேண்டிசு சௌசுரி பொலிவார், 1897
* *ஏமேண்டிசு சுப்ரினியா* கிக்லியோ-டோசு, 1915
* *ஏமேண்டிசு டெசுடாசியா* வெர்னர், 1931
* *ஏமேண்டிசு திரிசுடிசு* வெர்னர், 1933
* ஏமேண்டிசு விட்டாலிசி வெர்னர், 1927

## மேற்கோள்கள்
ஏதுலகுண்டா

**ஏதுலகுண்டா** (*Edulakunta*) என்பது இந்திய மாநிலமான ஆந்திரப் பிரதேசத்தின் ஏலூரு மாவட்டத்தில் உள்ள ஒரு கிராமம் ஆகும். இது ஏலூரு வருவாய் கோட்டத்தின் பெதபாடு மண்டலத்தில் அமைந்துள்ளது. 10 கிலோமீட்டருக்கும் அதிகமான தொலைவில் அமைந்துள்ள காமரெட்டி இரயில் நிலையம் ஏதுலகுண்டாவிற்கு அருகிலுள்ள தொடர்வண்டி நிலையமாகும்.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, ஏதுலகுண்டாவின் மக்கள் தொகை 66 ஆக இருந்தது. ஒவ்வொரு 1000 ஆண்களுக்கும் 1276 பெண்கள் என்ற பாலின விகிதத்துடன், மொத்த மக்கள் தொகையில் 29 ஆண்களும் 37 பெண்களும் இருந்தனர். 0-6 வயதுக்குட்பட்ட குழந்தைகளில் 3 பேர் இருந்தனர். இவர்களின் பாலின விகிதம் 0 ஆகும். இக்கிராமத்தின் சராசரி எழுத்தறிவு விகிதம் 65.08% ஆக இருந்தது.

## மேற்கோள்கள்

பகுப்பு:ஏலூரு மாவட்டம்
பகுப்பு:ஆந்திர ஊர்களும் நகரங்களும்
ஏமேண்டிசு விட்டாலிசி

***ஏமேண்டிசு விட்டாலிசி*** (*Amantis vitalisi*), என்பது *கோனிபெப்டிடே* குடும்பத்தினைச் சார்ந்த *ஏமேண்டிசு* பேரினத்திலுள்ள கும்பிடுபூச்சி சிற்றினம் ஆகும். *ஏ. விட்டாலிசி*, வியட்நாமில் மட்டுமே காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:ஏமேண்டிசு
கரிமகாலியம் வேதியியல்

**
**கரிமகாலியம் வேதியியல்*' (*Organogallium chemistry'') என்பது  கார்பன் மற்றும் காலியம்  வேதிப் பிணைப்பைக் கொண்ட கரிம உலோகச் சேர்மங்களின் வேதியியல் ஆகும். கரிமகாலியம் சேர்மங்கள் கரிமத் தொகுப்பு வினைகளில் சில பயன்பாடுகளைக் கொண்டுள்ளன. மும்மெத்தில்காலியம் என்ற சேர்மம், 700 °செல்சியசு வெப்பநிலையில் ஆர்சின் உடன் வினைபுரிந்து காலியம் ஆர்சனைடை உருவாக்குவதன் மூலம், உலோகக்கரிம ஆவி-கட்ட புறவளர்ச்சி முறையில் ஒரு முன்னோடிச் சேர்மமாகப் பயன்படுத்தப்படுகிறது.

::Ga(CH3)3 + AsH3 → GaAs + 3CH4

காலியம் முக்குளோரைடு என்பது கரிமச் சேர்மங்களில் காலியத்தை அறிமுகப்படுத்துவதற்கான ஒரு முக்கியமான வினைப்பொருள் ஆகும்.

அலுமினியம் போன்ற குழு 13-இன் மற்ற தனிமங்களைப் போலவே, காலியத்தின் முக்கிய ஆக்சிசனேற்ற நிலை Ga(III) ஆகும்.

## கரிமகாலியம்(I) வேதியியல்
காலியம்(I) அயனியின் கரிம உலோகச் சேர்மங்கள், காலியம்(III) அயனியின் சேர்மங்களை விட மிகவும் அரிதானவை. சில பொதுவான இனங்களில் அரீன்-காலியம்(I) அணைவுச் சேர்மங்களும், கொள்ளிடத்தடை கொண்ட அரைல் காலியம்(I) அணைவுச் சேர்மங்களும் அடங்கும்.

## கரிமகாலியம்(III) வேதியியல்
R₃Ga வகைச் சேர்மங்கள் ஒற்றை மூலக்கூறு அமைப்பைக் கொண்டவை. இலூயிசு அமிலத்தன்மை Al > Ga > In என்ற வரிசையில் குறைகிறது. இதன் விளைவாக, கரிம அலுமினியச் சேர்மங்களைப் போல கரிக காலியம் சேர்மங்கள் பாலப் பிணைப்புடைய இருமூலக்கூறுகளை உருவாக்குவதில்லை. கரிம அலுமினியச் சேர்மங்களை விட கரிமகாலியம் சேர்மங்கள் குறைந்த வினைத்திறன் கொண்டவை. இவை நிலைத்தன்மை வாய்ந்த பெராக்சைடுகளை உருவாக்குகின்றன.

கரிமகாலியம் சேர்மங்களை உலோகப் பரிமாற்றத்தின் மூலம் தொகுப்பு முறையில் உருவாக்கலாம். காலியம் உலோகம் டைமெத்தில் பாதரசத்துடன் புரியும் வினை இதற்கு உதாரணமாகும். 
:2Ga + 3Me2Hg → 2Me3Ga + 3 Hg
அல்லது கரிமலித்தியம் சேர்மங்கள் அல்லது கிரிக்னார்டு வினையாக்கி வழியாக:
:GaCl3 + 3MeMgBr → Me3Ga +  3MgBrCl
காலியத்தின் எலக்ட்ரான் பற்றாக்குறைத் தன்மையை அணைவுச் சேர்ம உருவாக்கம் மூலம் நீக்க முடியும், உதாரணமாக.
:Me2GaCl + NH3 → [Me2Ga(NH3)Cl]+Cl−
ஆல்க்கைன்களுடன் பை அணைவுச்சேர்மம் உருவாவதும் அறியப்பட்டுள்ளது.

கரிமகாலியம் சேர்மங்கள் பல வகை கரிம வினைகளில் வினைக்காரணிகளாகவோ அல்லது இடைநிலைச் சேர்மங்களாகவோ செயல்படுகின்றன:

*தனிம காலியம், அல்லைலிக்கு அடிமூலக்கூறுகள் மற்றும் கார்பனைல் சேர்மங்களுடன் கூடிய பார்பியர் வகை வினைகள்,

*கார்போமெட்டலேற்றம் (கார்போகாலியமேற்றம்) வினைகள்.

## மேற்கோள்கள்

பகுப்பு:காலியம் சேர்மங்கள்
பகுப்பு:கரிம உலோக சேர்மங்கள்
மார்கில்

**மார்கில்** (*Margil*) என்பது வீட்டுத் தோட்டத்தில் வளர்க்கப்படும் ஆப்பிள் வகைகளில் மிகவும் பழமையான மற்றும் வரலாற்று ரீதியாக மிகுந்த செல்வாக்கு மிக்க ஒரு பழவகையாகும். ஆப்பிள் பருவத்தின் பிற்பகுதியில் இப்பழம் பழுக்கிறது. நவம்பர் முதல் பிப்ரவரி வரை புதியதாக உண்ணுவதற்கு ஏற்றது. மெதுவான வளர்ச்சிப் பண்பைக் கொண்டிருப்பதால், குள்ளமாக்கும் வேர்க்கன்றுகளுக்கு ஏற்றதல்ல. நோய்களுக்கு மிதமான எதிர்ப்பு சக்தி கொண்டது. வளமான மண்ணிலும் மிதமான காலநிலையிலும் பயிரிடப்படுவது விரும்பத்தக்கது.

1608 ஆம் ஆண்டிலேயே விவரிக்கப்பட்டுள்ளது. அநேகமாக பிரான்சின் நார்மண்டி பகுதியில் தோன்றியிருக்கலாம், அங்கு இது சாறு பிழிவதற்காக அடிக்கடி பயன்படுத்தப்பட்டது. 1750 ஆம் ஆண்டிற்கு முன்பிருந்தே இங்கிலாந்தில் பயிரிடப்பட்டு வருகிறது என்பதும் அறியப்படுகிறது.  குறிப்பாகப் புகழ்பெற்ற காக்சு ஆரஞ்சு பிப்பின் வகை உட்பட, அறியப்பட்ட ஏராளமான வழித்தோன்றல் வகைகளைக் கொண்டுள்ளது.

## மேற்கோள்கள்




பகுப்பு:ஆப்பிள்கள்
ஊதா அரிசி

**ஊதா அரிசி** *(Purple Rice)* என்பது இந்திய இமயமலைப் பகுதியில் சிறு உழவர்களால் சடங்கு உணவாகப் பயிரிடப்படும் ஒரு பாரம்பரிய நெல் பயிராகும். பாரம்பரியமாக 'தடைசெய்யப்பட்ட அரிசி' என்று அழைக்கப்படும் இது, பழங்கால தானியம் எனறும், ஒரு காலத்தில் சீனப் பேரரசர்களால் மட்டுமே உண்ணப்பட்டது என்றும் ஒரு செவிவழிச் செய்தி கூறுகிறது. வீட்டைச் சுற்றி ஊதா அரிசியைப் பயிரிடுவது தங்கள் குடும்பங்களைப் பாதுகாக்கும் என்று உள்ளூர் சமூகங்கள் நம்புகின்றன. அதன் தனித்துவமான ஊதா நிறத்தால் அறியப்படும் இந்தச் சிறப்பு உணவு, உயிர் வளியேற்ற எதிர்ப்பொருள்கள்,  அதிக அளவு உயிர்ச்சத்துக்கள், தாதுக்கள் மற்றும் நார்ச்சத்துக்களைக் கொண்டுள்ளது.

## உற்பத்தி
ஊதா அரிசி, பழங்குடியினக் குடும்பங்களால் இரசாயன உரங்களைப் பயன்படுத்தாமல், பாரம்பரிய வேளாண்  முறைகள் மற்றும் நிலைத்தன்மை வேளாண்  மூலம் பயிரிடப்படுகிறது. இதன் உற்பத்தி மகசூல் மற்ற அரிசி வகைகளை விடக் குறைவாக இருப்பதால், இதன் இருப்புக்கு அச்சுறுத்தல் ஏற்படுவதாக கருதப்படுகிறது. இந்த ஊதா அரிசி (நெல்), இந்திய இமயமலையில் உள்ள மேகாலயா மாநிலத்தின் ரி-போய் மாவட்டம்|ரி-போய் மாவட்ட]] நீர்ப்பிடிப்புப் பகுதியில், கடல் மட்டத்திலிருந்து 1,200 முதல் 1,800 மீட்டர் உயரத்தில் பயிரிடப்படுகிறது.

## பயன்பாடு
சமைக்க எளிதானதும், சுவையானதும் மற்றும் வண்ணமயமானதுமான இந்த ஊதா அரிசியை, இனிப்புப் புட்டிங்குகளான களி, கூழ், புற்கை, பாயசம், பால் கலந்த இனிப்பு போன்றவைகள் செய்யவும் பயன்படுத்தலாம். ஏனெனில், இது அதிகமாக வேகவைக்கப்படும்போது பாலாடை பதத்திற்கு வருவதோடு, பால் மற்றும் தேங்காய்ப் பால் அல்லது பாலாடைப் போன்று நன்கு கலக்கிறது.

## இயல்பு
ஊதா அரிசியின் நெல் வகை,  ஆசியாவைத் தாயகமாகக் கொண்ட ஒரு பாரம்பரிய நெல் வகையாகும். நெற்கதிர் பால்பிடிக்கும் பருவத்தில் ​​நெல் கருப்பு நிறத்தில் காணப்படும் இது, சில நேரங்களில் கருப்பு அரிசி என்றும் அழைக்கப்படுகிறது. ஆனால் சமைக்கும்போது, ​​இது கத்தரிக்காய் அல்லது அவரை விதைகளின் நிறத்தில் அடர் ஊதா நிறமாக மாறுகிறது. கொரியாவில், இது வெளிர் இளஞ்சிவப்பு நிறத்தைப் பெறுவதற்காக வெள்ளை அரிசி மணிகளுடன் சேர்த்து சமைக்கப்படுகிறது.

## வேறு வகைகள்
ஊதா நிற அரிசியில் இரண்டு வெவ்வேறு வகைகள் உள்ளன, நீளமான தானியங்களைக் கொண்ட மல்லிகை அரிசி, இது ஒட்டும் தன்மை கொண்ட பசையுள்ள அரிசியாகும். மேலும் இது லேசான மெல்லும் தன்மையுடனும், கொட்டை போன்ற சுவையுடனும் இருக்கும். இது பொதுவாகப் பதப்படுத்தப்படாத, முழு தானிய அரிசியாக உண்ணப்படுகிறது. 

* கருப்பு ஒட்டும் அரிசி: இது தாய்லாந்து இனிப்பு வகைகளில் புகழ்ப்பெற்ற, நீளமான தானியங்களைக் கொண்ட பசையுள்ள அரிசி.

* கருப்பு ஜபோனிகா அரிசி: இது இரண்டு வெவ்வேறு அரிசிகளின் கலவையாகும். இவை பெரும்பாலும் ஒரே வயலில் ஒன்றாகப் பயிரிடப்படும் நெல் வகையாகும். இதில் பொதுவாக சுமார் 25 சதவீதம் கருப்பு குட்டைத் தானிய சபோனிகா அரிசியும், 75 விழுக்காடும், மகோகனி அரிசியும் இருக்கும். கருப்பு சபோனிகா கலவை ஒரு வலுவான, காளான் போன்ற சுவையைக் கொண்டுள்ளது, மேலும் இது அரிசி கலவைகளில் புகழ்ப்பெற்றது.

## ஊட்டச்சத்துக்கள்
கீழே உள்ள அட்டவணை ஒவ்வொரு வகை அரிசியின் 100 கிராம் அளவிலான ஊட்டச்சத்து மதிப்புகளைக் காட்டுகிறது.

## மேலும் காண்க
* கருப்பு அரிசி
* சிவப்பு அரிசி
* வெள்ளை அரிசி
* பழுப்பு அரிசி

## சான்றுகள்

பகுப்பு:நெல்
பகுப்பு:நெல் வகைகள்
பேத்தாழை

**பேத்தாழை** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று பிரதேச செயலாளர் பிரிவில் அமைந்துள்ளது. இது வாழைச்சேனைக்குக் கிழக்கே சுமார் 2 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. இந்தக் கிராமத்திற்கு வடக்கே வாழைச்சேனை வாவியும் கிழக்கே கல்குடா, தெற்கே கல்மடு, கண்ணகிபுரம், மேற்கே வாழைச்சேனை ஆகிய கிராமங்களும் எல்லைகளாக உள்ளன.

## கோயில்கள்
* பேத்தாழை வீரையடி விநாயகர் ஆலயம்
* பேத்தாழை பாலீஸ்வரர் ஆலயம்
* பேத்தாழை கண்ணகி அம்மன் ஆலயம்

## பாடசாலைகள்
மட்/பேத்தாழை விபுலானந்தர் வித்தியாலயம்

## மேலும் காண்க
பேத்தாழை பொதுநூலகம்

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
பொருளாதார நிலவியலாளர் சங்கம்

**பொருளாதார நிலவியலாளர் சங்கம்** (*Society of Economic Geologists* - SEG) என்ற இலாபநோக்கமற்ற, பொருளாதார நிலவியலாளர் பன்னாட்டுச் சங்கம் அமெரிக்க ஐக்கிய நாடுகளில் உள்ள கொலராடோவின் இலிட்டில்டன் நகரில் அமைந்துள்ளது. இச்சங்கமானது, சுரங்கத் தொழில், கனிம ஆய்வு, கனிமவள வகைப்பாடு, கனிமப் பிரித்தெடுப்பு ஆகியவற்றுடன் தொடர்புடைய நிலவியலின் ஆய்வுகளை ஊக்குவிக்கும், அறிவியல் அமைப்பாகும். இச்சங்கமானது, அறிவியல் இதழ்களையும், பொருளாதார நிலவியல் இதழ்களையும் வெளியிடுகிறது. இந்த சங்கமானது,  உலகெங்கிலும் உள்ள 7,000+ உறுப்பினர்களுடன் இணைந்து ஆராய்ச்சி, வெளியீடுகள், படிப்புகள், களப் பயணங்கள் போன்றவற்றினை ஒன்றிணைந்து செய்கிறது. 1919 ஆம் ஆண்டில் எஸ்.இ.ஜி தொடங்கப்பட்டது. திசம்பர் 28, 1920, அமெரிக்காவின் நிலவியல் கழகம் (GSA) உடன் இணைந்து, அறுபது புகழ்பெற்ற தொழில் வல்லுநர்கள் கலந்தாய்வு செய்த பிறகு,  இந்த அமைப்பை நிறுவினர்.

## இடம் பெற்ற முக்கிய அறிஞர்கள்

File:Josiah Edward Spurr.jpg|Josiah Edward Spurr (1870–1950) 
File:Charles-Kenneth-Leith-1904.jpg|Charles Kenneth Leith (January 20, 1875 – September 13, 1956) 
File:HOTCHISS, W.O. LCCN2016859852.jpg|William Otis Hotchkiss (September 17, 1878 – June 20, 1954)
File:William Embry Wrather.jpg|William Embry Wrather (January 20, 1883 – November 28, 1963)


## மேற்கோள்கள்

பகுப்பு:நிலவியலாளர்கள்
சி. கனகதாரா

**சி. கனகதாரா** (*C. Kanagathara*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் வேலூர் மாவட்டம் பேரணாம்பட்டு நகரைச் சேர்ந்தவர். இவர் மூன்று முதுகலை பட்டத்தினையும், கல்வியியலில் முதுகலைப் பட்டத்தினையும் பெற்றுள கனகதாரா இளநிலைச் சட்டப் படிப்பினையும் முடித்துள்ளார். உதவி கல்வி அலுவலராகப் பணியாற்றிய கனகதாரா அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பேரணாம்பட்டு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1945 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
எசு. நடராசன்

**எசு. நடராசன்** (*S. Natarajan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் வேலூர் மாவட்டம் ஏலகிரி கிராமத்தினைச் சேர்ந்தவர். இளங்கலை, இளநிலைச் சட்டப் படிப்பினை முடித்துள்ள நடராசன் வழக்கறிஞர் ஆவார். பாட்டாளி மக்கள் கட்சியினைச் சார்ந்த இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் நாட்ராம்பள்ளி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு

### 2001

## மேற்கோள்கள்

பகுப்பு:1950 பிறப்புகள்
பகுப்பு: பாட்டாளி மக்கள் கட்சி அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
எசு. இராமச்சந்திரன் (அதிமுக)

**எசு. இராமச்சந்திரன்** (*S. Ramachandran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் திருவண்ணாமலை நகரைச் சேர்ந்தவர். பத்தாம் வகுப்பு வரை கல்வி பயின்றுள்ள இராமச்சந்திரன், அனைத்திந்திய அண்ணா திராவிட முன்னேற்றக் கட்சியினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கலசப்பாக்கம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1960 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
க. முருகவேல்ராஜன்

**க. முருகவேல்ராஜன்** (*K. Murugavelrajan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் விளாங்குடி பகுதியினைச் சேர்ந்தவர். இளநிலை அறிவியல், இளநிலைச் சட்டப் பட்டங்களைப் பெற்றுள்ள முருகவேல்ராஜன் பாட்டாளி மக்கள் கட்சியினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வந்தவாசி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1967 பிறப்புகள்
பகுப்பு: பாட்டாளி மக்கள் கட்சி அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
ஏமேண்டிசு திரிசிதிசு

***ஏமேண்டிசு திரிசிதிசு*** (*Amantis tristis*), என்பது *கோனிபெப்டிடே* குடும்பத்தினைச் சார்ந்த *ஏமேண்டிசு* பேரினத்திலுள்ள கும்பிடுபூச்சி சிற்றினம் ஆகும். *ஏ. திரிசிதிசு*, போர்னியாவில் மட்டுமே காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:ஏமேண்டிசு
ஏமேண்டிசு மலேயானா

***ஏமேண்டிசு மலேயானா*** (*Amantis malayana*), என்பது *கோனிபெப்டிடே* குடும்பத்தினைச் சார்ந்த *ஏமேண்டிசு* பேரினத்திலுள்ள கும்பிடுபூச்சி சிற்றினம் ஆகும். *ஏ. மலேயானா*, இந்தோனேசியாவைச் சேர்ந்த பகான், கைசா, மற்றும் சுலாவெசி தீவுகளில் காணப்படுகிறது.

## குறிப்புகள்

## மேற்கோள்கள்

பகுப்பு:கும்பிடுபூச்சிகள்
பகுப்பு:ஏமேண்டிசு
நெக்கல்லு

**நெக்கல்லு** (*Nekkallu*) இந்திய மாநிலமான ஆந்திரப் பிரதேசத்தின் தலைநகரான அமராவதியின் நகர்ப்புறமென அறிவிக்கப்பட்ட பகுதியின் ஒரு பகுதியாகும். கிராம பஞ்சாயத்து என்ற நிலையிலிருந்து நீக்கப்படுவதற்கு முன்பு, இது குண்டூர் மாவட்டத்தில் உள்ள துள்ளூர் மண்டலத்தில் ஒரு கிராமமாக இருந்தது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, நெக்கல்லுவின்  மக்கள் தொகை 1908 ஆக இருந்தது. இத்தொகையில் ஆண்களின் எண்ணிக்கை 936 ஆகவும் பெண்களின் எண்ணிக்கை 972 ஆகவும் இருந்தது. 571 குடும்பங்கள் இங்கு வசித்தன.

நெக்கல்லு கிராமத்தில் 0-6 வயதுக்குட்பட்ட குழந்தைகளின் மக்கள் தொகை 224 ஆகும். இது கிராமத்தின் மொத்த மக்கள் தொகையில் 11.74% ஆகும். நெக்கல்லு கிராமத்தின் சராசரி பாலின விகிதம் 1038 ஆகும். இது ஆந்திரப் பிரதேச மாநிலத்தின் சராசரியான 993-என்பதை விட அதிகமாகும். இம்மக்கள் தொகை கணக்கெடுப்பின்படி நெக்கல்லுவின் குழந்தை பாலின விகிதம் 851 ஆகும். இது ஆந்திரப் பிரதேசத்தின் சராசரியான 939-என்பதை விடக் குறைவாகும்.

ஆந்திரப் பிரதேசத்துடன் ஒப்பிடும்போது நெக்கல்லு கிராமத்தில் எழுத்தறிவு விகிதம் குறைவாக இருந்தது. 2011 ஆம் ஆண்டில், ஆந்திரப் பிரதேசத்தின் எழுத்தறிவு விகிதம் 67.02% ஆக இருந்தபோது, ​​நெக்கல்லு கிராமத்தின் எழுத்தறிவு விகிதம் 61.70% ஆக இருந்தது. நெக்கல்லுவில் ஆண்களின் எழுத்தறிவு விகிதம் 72.39% ஆகவும், பெண்களின் எழுத்தறிவு விகிதம் 51.67% ஆகவும் இருந்தது.  

## போக்குவரத்து
அமராவதி மற்றும் மங்களகிரி வழித்தடத்தில் நெக்கல்லு அமைந்துள்ளது. ஆந்திரப் பிரதேச மாநில சாலைப் போக்குவரத்துக் கழகத்தால் இயக்கப்படும் பேருந்துகள் அமராவதி மற்றும் மங்களகிரியிலிருந்து நெக்கல்லுக்கு போக்குவரத்து சேவைகளை வழங்குகின்றன.

## மேற்கோள்கள்

பகுப்பு:ஆந்திர ஊர்களும் நகரங்களும்
பகுப்பு:குண்டூர் மாவட்டம்
ஏமேண்டிசு நாவாய்

***ஏமேண்டிசு நாவாய்*** (*Amantis nawai*), என்பது *கோனிபெப்டிடே* குடும்பத்தினைச் சார்ந்த *ஏமேண்டிசு* பேரினத்திலுள்ள கும்பிடுபூச்சி சிற்றினம் ஆகும். *ஏ. நாவாய்*, கிழக்கு ஆசியாவில் காணப்படுகிறது.

## விளக்கம்
பெண் பூச்சிகள் 15 முதல் 20 மில்லிமீட்டர் நீளமும், ஆண் பூச்சிகள் 13 முதல் 17 மில்லிமீட்டர்கள் நீளமுடையது. 

## பரவல்
இது சீனா, இலங்கை, தைவானில் காணப்படுகிறது. சப்பானில் ஹொன்ஷு, ஷிகோகு, கியூஷு மற்றும் ஒகினாவா, மற்றும் தென் கொரியாவில் காணப்படுகிறது.

## வாழிடம்
இவை காட்டுத் தளத்திலும், தாழ்வான மரங்களிலும் காணப்படுகின்றன. இங்கு இவை எறும்புகள் போன்ற பூச்சிகளை உண்கின்றன. பெரும்பாலும் மச்சிலசு துன்பெர்கி மற்றும் காசுடனோப்சிசு சீபோல்டியைச் சுற்றியும், அகன்ற இலைகள் கொண்ட பசுமையான மரங்கள் மற்றும் பெரிய பாறைகளால் நிழலாடிய பிற பசுமையான தாவரங்களையும் சுற்றிக் காணப்படுகின்றன.

## மேற்கோள்கள்

பகுப்பு:கும்பிடுபூச்சிகள்
பகுப்பு:ஏமேண்டிசு
அமெலிசு

**அமெலிசு** (*Ameles*) என்பது ஆப்பிரிக்கா, ஆசியா, ஐரோப்பாவில் காணப்படும் கும்பிடுபூச்சி பேரினமாகும். 

* *அமெலிசு எகிப்தியக்கா* வெர்னர், 1913
* *அமெலிசு அரபிக்கா* உவரோவ், 1939
* *அமெலிசு அசோய்* பொலிவர், 1873
* *அமெலிசு தெகோலர்* சார்பென்டியர், 1825
* *அமெலிசு துமோண்டி* சோபார்ட், 1943
* *அமெலிசு பாசிபெனிசு* கால்டென்பாக், 1963 – ஸ்பைன்ட் ட்வார்ஃப் மான்டிசு
* *அமெலிசு கிராசிலிசு* (புருலே, 1838)
* *அமெலிசு கோட்ரெய்ச்சி* ப்ரன்னர் வான் வாட்டன்வில், 1882
* *அமெலிசு இன்சுலாரிசு* அகபிடி, சால்வட்ரிசு & லோம்பார்டோ, 2010
* *அமெலிசு கெர்வில்லி* பொலிவர், 1911
* *அமெலிசு மரோக்கானா* உவரோவ், 1931
* *அமெலிசு மசாய்* பாட்டிஸ்டன் & போண்டானா, 2005
* *அமெலிசு மோரலேசி* பொலிவார், 1936
* *அமெலிசு பாராடெகோலர்* அகபிடி, சால்வட்ரிஸ் & லோம்பார்டோ, 2010
* *அமெலிசு பெர்சா* பொலிவர், 1911
* *அமெலிசு பிக்டெட்டி* சொளசூரே, 1869
* *அமெலிசு போகீ* லோம்பார்டோ, 1986
* *அமெலிசு இசுபல்லான்சானியா* ரோஸி, 1792 – ஐரோப்பிய குள்ள மான்டிசு
* *அமெலிசு செர்பெண்டிசுகாடா* பாட்டிஸ்டன், மாயோக்லியோ, கார்னெட்டி, ஃபோர்னி & லுசெட்டி, 2025
* *அமெலிசு சிரியென்சிசு* கிக்லியோ-டாசு, 1915
* *அமெலிசு வாதிசிர்கானி* கால்டென்பாக், 1982

## மேற்கோள்கள்

## வெளியிணைப்புகள்
* 
* 

பகுப்பு:கணுக்காலி பேரினங்கள்
பகுப்பு:கும்பிடுபூச்சிகள்
பகுப்பு:அமெலிசு
அமெலிசு வாதிசிர்கானி

***அமெலிசு வாதிசிர்கானி*** (*Ameles wadisirhani*), என்பது *அமெலிடே* குடும்பத்தினைச் சார்ந்த *[[அமெலிசு]]* பேரினத்திலுள்ள கும்பிடுபூச்சி சிற்றினம் ஆகும். *அ. வாதிசிர்கானி*, சவுதி அரேபியாவில் காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:அமெலிசு
நீக்கம் மற்றும் திருத்தச் சட்டம், 2017

**நீக்கம் மற்றும் திருத்தச் சட்டம், 2017** (*The Repealing and Amending Act, 2017*), இந்தியாவில் நடைமுறையில் இல்லாத 104 சட்டங்களை முற்றிலும் நீக்கவும், வரி (திருத்தச்) சட்டம், 2007ல் சில பிரிவுகளை நீக்கவும் மற்றும் சில சட்டங்களில் சிறு திருத்தங்கள் மேற்கொள்ளவும் இச்சட்டம் இயற்றப்பட்டது.இச்சட்டம் 8 சனவரி 2018 முதல் நடைமுறைக்கு வந்தது. 
## நீக்கம் செய்யப்பட்ட சட்டங்கள்
இச்சட்டத்தின் கீழ் 104 சட்டங்கள் நீக்கம் செய்யப்பட்டது. 

## மேற்கோள்கள்

பகுப்பு:மோதி ஆட்சி
பகுப்பு:இந்தியாவில் சட்டம்
அமெலிடே

**அமெலிடே** (*Amelidae*) என்ற கும்பிடுபூச்சி குடும்பமான *மான்டிடேவில்* வகைப்படுத்தப்பட்டது. ஆப்பிரிக்கா, ஆசியா, ஐரோப்பா, வட அமெரிக்காவில் இதன் சிற்றினங்கள் பதிவு செய்யப்பட்டுள்ளன.

## பேரினம்
*மாண்டோடியா* சிற்றினங்கள் கோப்பு இரண்டு இனக்குழுக்களைக் உள்ளடக்கிய ஒற்றை துணைக் குடும்பமான **அமெலினேவைப்** பட்டியலிடுகிறது:

### அமெலினி
*மாண்டோடியா* சிற்றினங்கள் கோப்பு இரண்டு இனக்குழுக்களைக் உள்ளடக்கிய ஒற்றை துணைக் குடும்பமான **அமெலினேவைப்** பட்டியலிடுகிறது:

* *[[அமெலிசு]]* பர்மிசுடர், 1838
* *ஆப்டெரோமாண்டிசு* வெர்னர், 1931
* *சூடோயர்சினியா* கிர்பி, 1904

### லிட்டாநியூட்ரினி

* *லிட்டாநியூட்ரியா* சௌசூர், 1892
* *யெர்சினியா* சௌசூர், 1869 - மோனோடைபிக் *யெர்சினியா மெக்சிகானா* சௌசூர், 1859
* *யெர்சினியோப்சு* ஹெபார்ட், 1931

### புதைபடிவ இனங்கள்

* *லிட்டானியூட்ரியா பைலோசஸ்பீடெசு* டெரிக்வெசு உள்ளிட்டோர், 2022

## மேற்கோள்கள்

## External links
* 
* 

பகுப்பு:கணுக்காலி குடும்பங்கள்
பகுப்பு:கும்பிடுபூச்சிகள்
நெலபாடு

**நெலபாடு** (*Nelapadu*) என்பது இந்தியாவின் ஆந்திரப் பிரதேச மாநிலத்திலுள்ள ஒரு கிராமமாகும்.  கிராம பஞ்சாயத்து என்ற நிலையிலிருந்து நீக்கப்படுவதற்கு முன்பு, இது குண்டூர் மாவட்டத்தின் துள்ளூர் மண்டலத்தில் உள்ள ஒரு கிராமமாக இருந்தது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, நெலபாடுவின்  மக்கள் தொகை 1028 ஆக இருந்தது. இத்தொகையில் ஆண்களின் எண்ணிக்கை 494 ஆகவும் பெண்களின் எண்ணிக்கை 534 ஆகவும் இருந்தது. 300 குடும்பங்கள் இங்கு வசித்தன.

நெலபாடு கிராமத்தில் பகுதியில் 0-6 வயதுக்குட்பட்ட குழந்தைகளின் மக்கள் தொகை 75 ஆகும். இது நெலபாடு கிராமத்தின் மொத்த மக்கள் தொகையில் 7.30% ஆகும். கிராமத்தின் சராசரி பாலின விகிதம் 1081 ஆகும். இது ஆந்திரப் பிரதேச மாநிலத்தின் சராசரியான 993-என்பதை விட அதிகமாகும். இம்மக்கள் தொகை கணக்கெடுப்பின்படி நெலபாடு குழந்தை பாலின விகிதம் 1344 ஆகும். இது ஆந்திரப் பிரதேசத்தின் சராசரியான 939-என்பதை விடக் அதிகமாகும். 

ஆந்திரப் பிரதேசத்துடன் ஒப்பிடும்போது நெலபாடு கிராமத்தில் எழுத்தறிவு விகிதம் குறைவாக இருந்தது. 2011 ஆம் ஆண்டில், ஆந்திரப் பிரதேசத்தின் எழுத்தறிவு விகிதம் 67.02% ஆக இருந்தபோது, நெலபாடு கிராமத்தின் எழுத்தறிவு விகிதம் 64.32% ஆக இருந்தது. நெலபாடுவில் ஆண்களின் எழுத்தறிவு விகிதம் 74.03% ஆகவும், பெண்களின் எழுத்தறிவு விகிதம் 55.19% ஆகவும் இருந்தது.

## போக்குவரத்து
நெலபாடு துள்ளூர் மற்றும் குண்டூர் வழித்தடத்தில் அமைந்துள்ளது. ஆந்திரப் பிரதேச மாநில சாலைப் போக்குவரத்துக் கழகத்தால் இயக்கப்படும் பேருந்துகள் குண்டூரிலிருந்து நெலபாடு வரை போக்குவரத்து சேவைகளை வழங்குகின்றன.
## மேற்கோள்கள்

பகுப்பு:ஆந்திர ஊர்களும் நகரங்களும்
பகுப்பு:குண்டூர் மாவட்டம்